סזאר מנריקה

**סזאר מנריקה קבררה** (; 24 באפריל 1919 – 25 בספטמבר 1992) היה אומן רב תחומי- צייר, פסל, אדריכל ומעצב נוף. כמו כן היה אקטיביסט סביבתי והגורם המרכזי בעיצוב הנוף התרבותי והארכיטקטוני של האי לנזרוטה שבאיים הקנריים השייכים לספרד.

## ביוגרפיה
סזאר מנריקה נולד בשנת 1919 בעיר ארסיפה בירת האי לנזרוטה.

במהלך מלחמת האזרחים בספרד (1939-1936) שירת מנריקה כמתנדב בחיל התותחנים. לאחר המלחמה חזר ללנזרוטה והחליט להקדיש את חייו לאומנות.

הוא למד אדריכלות באוניברסיטת לה לגונה, עזב לאחר שנתיים והמשיך בלימודי אומנות באקדמיה המלכותית לאומנויות סן פרננדו במדריד, שם הוסמך כמורה לאומנות וכצייר.

בשנים 1945–1964 מנריקה פעל כצייר במדריד, בתקופה זו החל לפתח סגנון מופשט והיה קשור לזרם האינפורמליזם הספרדי.

בשנות ה-60 עבר לניו-יורק, שם נחשף לעולם האומנות הבינלאומי והציג בגלריות והושפע מעבודותיהם של שני אומנים ג'קסון פולוק ומארק רותקו.

בשנת 1966 חזר מנריקה ללנזרוטה והחל לפעול לפיתוח האי - שילוב התיירות והתרבות תוך שמירה על הנוף הטבעי של האי.

בשנת 1992 נהרג מנריקה בתאונת דרכים באי לנזרוטה.

בשנת 2019, במלאת 100 שנים להולדתו, נקרא שדה התעופה בלנזרוטה על שמו.

## תפיסת עולם האומנות
תפיסתו של מנריקה הייתה שעל האדם לחיות בהרמוניה עם סביבתו. הוא טבע את המושג "אומנות-טבע", לפיו האומנות משתלבת בטבע והופכת לישות אחת. היצירה האומנותית צריכה להתייחס לסביבה הפיזית בה היא נמצאת וכן הבנייה "צומחת" מן הקרקע ומשתלבת בטופוגרפיה הטבעית.

את תפיסתו יישם מנריקה באי לנזרוטזה באמצעות פעילות פוליטית וציבורית:
* נאסרו שלטי חוצות בכל האי כדי לא להסתיר את הנוף.
* הוגבל גובה הבנייה, המבנים שנבנו היו נמוכים וצבועים בלבן, חלקם עוטרו בצבעים כחול או ירוק. הוא התנגד לבנייה מסיבית של בתי מלון גבוהים ונאבק למען חוקים שיגנו על הנוף הגעשי.
* נשמר הנוף הגעשי, מה שנתפש בעיני המקומיים שהלבה היא קללה, הוא שכנע אותם שהיא אוצר אסתטי.
* שמירה על זהות ומסורת מקומית.
גישה זו הפכה את האי לנזרוטה למודל עולמי של תכנון תיירותי והוכר כשמורת ביוספרה על-ידי אונסק"ו.

ביצירתו הביא לידי ביטוי את הרעיון המרכזי שלו והיה בה שילוב של אדריכלות, אומנות פלסטית, עיצוב נוף ושמירת הסביבה.

המאפיינים ביצירה שלו היו:
* שימוש בחומרים טבעיים: אבן געשית, סיד וזכוכית.
* הטמעת מבנים בתוך הנוף - כמו מערות געשיות, מצוקים ושדות לבה.
* מבנים נמוכים.
* פיסול בצבעים חזקים.

## יצירות מרכזיות
* ממוזער|ביתו של סזאר מנריקה**חמאוס דל אגואה** ()
שמאל|ממוזער|200px|חמאוס דל אגואה

הפרויקט הידוע ביותר של סזאר מנריקה. הוא מתחם תרבות ותיירות הבנוי בתוך מערת לבה געשית. במקום יש בריכה, אגם טבעי ואולם קונצרטים. יצירתו מהווה חלק ממנהרת הלבה שנוצרה מהתפרצות הר הגעש קורונה.

"חמאוס" מושג שנטבע על-ידי הגואנצ'ים - הם האבוריג'ינים הקדומים שחיו באיים הקנריים ומשמעות המילה חלל טבעי שנוצר במנהרת לבה געשית כאשר חלק מהתקרה קורס ונוצר פתח או מערה.

יצירה זו מדגימה את הרעיון הבסיסי של מנריקה והוא לא לשנות את הטבע אלא להדגיש את יופיו.

באגם התת-קרקעי חיים יצורים ייחודיים למקום זה ואלה סרטנים לבקנים זעירים ועיוורים.
* **תצפית על הנהר** (

התצפית נבנתה 474 מ' מעל מצוק ריסקו דה פאמרה בשנת 1973 בצפון האי לנזרוטה. המבנה המעגלי משתלב בתוך הסלע וכמעט שאינו נראה מבחוץ. ניתן לראות מתצפית זו את רצועת הים הצרה שנותנת את שמה לנקודת התצפית ומפרידה בין לנזרוטה ל-**[[לה גרסיוסה]]**, שהוא האי הקנרי השמיני. המבנה תוכנן באלמנטים מעגליים: גרם המדרגות, מרפסת התצפית, חלונות לצפייה ומגרש החנייה.

בגב התצפית ניתן לראות את ההרים מונטניה קלארה, רוקה דל אואסטה ואלגרנסה, אשר יחד עם רוקה דל אסטה יוצרים את ארכיפלג צ'יניחו, קבוצת הרים קטנה ייחודית בעולם בזכות נופיה הגעשיים ובשמורה הימית העשירה שלה, כיום הגדולה ביותר באירופה.
* **בית מנריקה** **בכפר טהיצ'ה (טחיצ'ה)**()

ביתו הפרטי של סזאר מנריקה בכפר טהיצ'ה משולב בסביבתו הטבעית. חלק מחדרי הבית נבנו בתוך בועות לבה גדולות המקושרות ביניהן באמצעות תעלות ובהן יכולים אנשים לעבור. במקום ישנה אבן בזלת גדולה החודרת לתוך חלל חדר המגורים המרכזי, דרך חלון גדול, ודרכו אפשר לראות את הנוף הגעשי מסביב.

כיום המקום משמש כמוזיאון ומרכז תרבות המוקדש לעבודתו של האומן (להלן: קרן סזאר מנריקה).ממוזער|150px|גן הקקטוסים
* **גן הקקטוסים** ()

גן קקטוסים שנבנה על מחצבה נטושה היא היצירה האחרונה של סזאר מנריקה. הגן נפתח בשנת 1991 והוא כולל מעל 1,300 מינים של קקטוסים מכל העולם וכ-9,000 מיני צמחים. המקום מעוצב כאמפיתיאטרון טבעי מאבן געשית, יש בו מספר מפלסים ושבילי הליכה. נבחרו לגן סוגי קקטוסים המתאימים לאקלים הצחיח והחם שבאי.

בראש הגבעה, בתל מלאכותי נבנתה טחנת רוח לבנה, תזכורת לטחנות הרוח הרבות שהיו במקום לטחינת גרעיני תבואה.
שמאל|ממוזער|150px|האנדרטה לעובדי האדמה
***האנדרטה לעובדי האדמה (**)
הפסל מוקדש לחקלאי האי שהצליחו לגדל יבולים למרות האדמה הגעשית שאינה נוחה לגידולים. החקלאים פיתחו שיטות לגידול דגנים, תפוחי אדמה וגפנים. בגידול הגפן ישנה שיטה חקלאית הייחודית לאי לנזרוטה, ובה כל גפן גדלה בתוך בור עגול באדמה.

הפסל המופשט צבוע לבן, הוא עוצב על-ידי סזאר מנריקה בשנת 1968 ועשוי ממכלי מים ישנים של סירות, ברזל ובטון ומסמל את החקלאי, הגמל והחמור ומייצג את פריון האדמה.
* **פסלים (צעצועים) הנעים ברוח (**)
ממוזער|150px|פסל קינטי הנע ברוח של סזאר מנריקה
הפסלים עשויים מתכת, צבועים בצבעים חזקים (שחור, אדום, לבן) והם נעים ברוח. פסלים אלה מבטאים את אהבתו של מנריקה לטבע. הפסלים מבטאים את תנועת הרוח המשתתפת ביצירה- הפסלים הם "צעצועים" שהרוח משחקת בהם, הפסל אינו קפוא אלא דינמי.
* **מסעדה בפארק הלאומי טימנפאיה** ()

המטבח במסעדה מנצל את החום הגיאותרמי בהרי הגעש כדי לצלות את האוכל מעל פני האדמה.

## קרן סזאר מנריקה
()

הקרן נוסדה על-ידי סזאר מנריקה וקבוצת חברים בשנת 1982 ונחנכה רשמית בשנת 1992.

זו קרן תרבות פרטית, ללא מטרת רווח, במימון עצמי העוסקת בקידום פעילויות אומנותיות, סביבתיות ותרבותיות. עיקר תשומת הלב של הקרן היא בתחום האומנות הפלסטית, ליצירה ולשימור ההרמוניה של האדריכלות עם הסביבה הטבעית.

במקום זה מונחלת מורשתו האמנותית של סזאר מנריקה ; טיפוח תערוכות, מחקרים ויוזמות בנושא הקשר בין אמנות לטבע; ארגון פעילויות התורמות לשימור סביבתי ולקיימות השימוש בקרקע בלנזרוטה בפרט ובאיים הקנריים האחרים; וקידום פעילות אינטלקטואלית ויצירתית וחשיבה ביקורתית.

משרדי הקרן ואולמות התצוגה ממוקמים בביתו לשעבר של האומן בכפר טהיצ'ה.

## לקריאה נוספת
* ספר "Arte Total - Complete Works"(בספרדית) מאת Violeta Izquierda ביוגרפיה וניתוח עבודתיו של סזאר מנריקה.
* ספר "César Manrique: 100 years of Living Memory” (באנגלית) מאת Francisco Galante תולדות חייו של האומן, הפילוסופיה והעולם האומנותי שלו.

## קישורים חיצוניים

## הערות שוליים

קטגוריה:אמנים
קטגוריה:אדריכלי נוף
קטגוריה:פסלים ספרדים
קטגוריה:ציירים ספרדים
קטגוריה:אדריכלים ספרדים
קטגוריה:הרוגי תאונות דרכים
קטגוריה:ספרדים שנולדו ב-1919
קטגוריה:ספרדים שנפטרו ב-1992